خوشکەکانی میرابال

وێنۆک|ڕاست|ئەو خانووەی کە خوشکەکانی میرابال لە ساڵی ١٩٦٠ تێیدا ژیاون، ئێستا مۆزەخانەیە لە شاری سالسیدۆ لە کۆماری دۆمینیکان.
خوشکەکانی میرابال چوار خوشک بوون لە کۆماری دۆمینیکان، سێ خوشکیان (پاتریا، مینێرڤا و ماریا تێرێزا) دژی دیکتاتۆرییەتی ڕافایل تروخیلۆ (ئێل جێفێ) بوون و لە چالاکییە نھێنییەکان دژی ڕژێمەکەی بەشدار بوون. ئەو سێ خوشکە لە ٢٥ی تشرینی دووەمی ١٩٦٠ تیرۆر کران، دوایین خوشک بە ناوی ئەدێلا "دێدێ" کە لەو کاتەدا بەشداری چالاکیی سیاسی نەبووە، لە ١ی شوباتی ٢٠١٤ بە ھۆکاری سروشتی کۆچی دوایی کردووە.

تیرۆرەکان خوشکەکانی میرابالیان کردە «ھێمای بەرخۆدانی جەماوەری و فێمینیست». لە ساڵی ١٩٩٩، بۆ ڕێزلێنان لەوان، کۆمەڵەی گشتی نەتەوە یەکگرتووەکان ٢٥ی تشرینی دووەمی وەک ڕۆژی جیھانی نەھێشتنی توندوتیژی دژی ژنان دەستنیشان کرد.

 سەرچاوەکان 

پۆل:خەڵکی تیرۆرکراوی کۆماری دۆمینیکان
پۆل:چالاکوانانی کۆماری دۆمینیکان
پۆل:پارێزگای ھێرماناس میراباڵ
پۆل:چالاکوانانی تیرۆرکراو